ddrg/super_eurlex huggingface dataset:
Sklep Komisije

z dne 26. julija 1999

o spremembah Sklepa 98/610/ES, Euratom o ustanovitvi strokovnih skupin za pomoč Komisiji pri vsebini in usmeritvi ključnih ukrepov na področju raziskav in tehnološkega razvoja

(notificiran pod dokumentarno številko K(1999) 2359)

(Besedilo velja za EGP)

(1999/506/ES, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za atomsko energijo,

(1) ker je Komisija s Sklepom 98/610/ES, Euratom [1] ustanovila strokovne skupine za pomoč pri določitvi vsebin in usmeritev ključnih ukrepov na področju raziskav in tehnološkega razvoja;

(2) ker je Komisija člane strokovnih skupin osebno imenovala za obdobje dveh let; ker v tem obdobju lahko potekajo nova imenovanja, namenjena širitvi območja geografskega izvora članov, doseganju boljšega ravnovesja znanstvenih in strokovnih usposobljenosti in nadomeščanju članov, ki ne morejo več sodelovati;

(3) ker je kot osnovno načelo treba zagotoviti homogenost strokovnih skupin, omogočiti njihovo upravljanje preko služb Komisije in zagotoviti predpisano stopnjo preglednosti;

(4) ker bi se v tem kontekstu mandat novih članov moral končati istočasno kot mandat predhodno imenovanih članov,

SKLENILA:

Člen 1

V členu 4(1) Sklepa 98/610/ES, Euratom se prvi pododstavek nadomesti:

"Komisija člane strokovnih skupin osebno imenuje za največ dve leti. To imenovanje se lahko obnovi le enkrat, za največ dve leti."

Člen 2

Ta sklep začne učinkovati na dan sprejema.

V Bruslju, 26. julija 1999

Za Komisijo

Édith Cresson

Članica Komisije

[1] UL L 290, 29.10.1998, str. 57.

--------------------------------------------------
Sklep Sveta

z dne 22. marca 1999

v imenu Skupnosti, o sklenitvi Medregionalnega okvirnega sporazuma o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi

(1999/279/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom odstavka 3 te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker člen 130u Pogodbe določa, da bi morala politika Skupnosti na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;

ker je treba v imenu Evropske skupnosti odobriti medregionalni okvirni sporazum o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi, podpisan v Madridu decembra leta 1995,

SKLENIL:

Člen 1

V imenu Skupnosti se odobri Medregionalni okvirni sporazum o sodelovanju med Evropsko skupnostjo in njenimi državami članicami na eni strani ter Skupnim trgom juga in njegovimi državami pogodbenicami na drugi.

Besedilo Sporazuma je priloženo temu sklepu [3].

Člen 2

V skladu s členom 26 sporazuma Svetu za sodelovanje predseduje predsednik Sveta in zastopa Skupnost v tem Svetu. Predstavnik Komisije predseduje Skupnemu odboru za sodelovanje in Skupnemu pododboru za trgovino v skladu z njunima poslovnikoma in v teh organih zastopa Skupnost.

Člen 3

Predsednik Sveta v imenu Skupnosti uradno obvesti, kot je predvideno v členu 34 sporazuma.

Člen 4

Ta sklep se objavi v Uradnem listu Evropskih skupnosti.

V Bruslju, 22. marca 1999

Za Svet

Predsednik

G. Verheugen

[1] UL C 14, 19.1.1996, str. 3.

[2] UL C 166, 10.6.1996, str. 40.

[3] UL L 69, 19.3.1996, str. 4.

--------------------------------------------------
Sklep Sveta

z dne 22. junija 1998

o sklenitvi Sporazuma o vzajemnem priznavanju med Evropsko skupnostjo in Združenimi državami Amerike

(1999/78/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2), prvi stavek in (3), prvi pododstavek, ter člena 228(4) Pogodbe,

ob upoštevanju predloga Komisije,

ker je bil Sporazum o vzajemnem priznavanju med Evropsko skupnostjo in Združenimi državami Amerike po pogajanjih podpisan v Londonu 18. maja 1998 in ga je treba odobriti;

ker so bile nekatere naloge pri izvajanju dodeljene Skupnemu odboru, ustanovljenemu po Sporazumu, zlasti pooblastilo za spreminjanje nekaterih vidikov sektorskih prilog k Sporazumu;

ker je treba uvesti ustrezne notranje postopke za zagotavljanje pravilnega uresničevanja Sporazuma in ker je treba Komisijo pooblastiti za sprejemanje nekaterih tehničnih sprememb Sporazuma in nekaterih odločitev za njegovo izvajanje,

SKLENIL:

Člen 1

S tem sklepom se v imenu Skupnosti potrdi Sporazum o medsebojnem priznavanju med Evropsko skupnostjo in Združenimi državami Amerike, vključno z njegovimi prilogami.

Besedilo Sporazuma in njegovih prilog je priloga k temu sklepu.

Člen 2

Predsednik Sveta v imenu Skupnosti posreduje pismo, predvideno v členu 21(1) Sporazuma [1].

Člen 3

1. Komisija zastopa Skupnost v Skupnem odboru, predvidenem v členu 14 Sporazuma, in v Skupnih sektorskih odborih, ustanovljenih s sektorskimi prilogami, pomaga pa ji posebni odbor, ki ga imenuje Svet. Komisija po posvetovanju s tem posebnim odborom obravnava imenovanja, uradna obvestila, izmenjave informacij in zaprosila za preverjanje, navedena v členih 10(b), 12, 13, in 14(2) Sporazuma ter ustreznih določbah sektorskih prilog.

2. Stališče Skupnosti v zvezi s sklepi, ki jih Skupni odbor ali kjer je ustrezno, skupni sektorski odbori, sprejmejo v zvezi s spremembami sektorskih prilog (člen 14(4)(b) in členi 7, 8 in 9 Sporazuma ter ustrezne določbe njegovih sektorskih prilog) in preverjanjem skladnosti v skladu s členom 7(d) Sporazuma, določi Komisija po posvetovanju s posebnim odborom iz odstavka 1 tega člena.

3. V vseh drugih primerih določi stališče Skupnosti v Skupnem odboru ali v skupnih sektorskih odborih Svet s kvalificirano večino na predlog Komisije. Enak postopek se uporablja za sklepe, ki jih Skupnost sprejme v okviru členov 16 in 21 Sporazuma.

V Luxembourgu, dne 22. junija 1998

Za Svet

Predsednik

J. Battle

[1] Datum začetka veljavnosti tega sporazuma bo objavljen v Uradnem listu Evropskih skupnosti.

--------------------------------------------------
Sklep Sveta

z dne 13. julija 1998

o financiranju fiksnih stroškov sistema upravljanja tehnične pomoči za afriške, karibske in pacifiške države (AKP) ter čezmorske države in ozemlja (ČDO)

(98/461/ES)

SVET EVROPSKE UNIJE JE

ob upoštevanju četrte Konvencije AKP-ES, podpisane 15. decembra 1989 v Loméju in spremenjene s sporazumom, podpisanim na Mavritiusu 4. novembra 1995,

ob upoštevanju Sklepa Sveta 91/482/EGS z dne 25. julija 1991 o pridružitvi čezmorskih držav in ozemelj (ČDO) Evropski gospodarski skupnosti [1],

ob upoštevanju Notranjega sporazuma o financiranju in upravljanju pomoči Skupnosti, podpisanega dne 29. julija 1969, na podlagi drugega finančnega protokola četrte Konvencije AKP-ES (v nadaljnjem besedilu "Notranji sporazum"), in zlasti člena 9 Notranjega sporazuma,

ob upoštevanju predloga Komisije,

ker je treba za obdobje štirih let kriti fiksne stroške, ki izhajajo iz nadomestitve Evropske zveze za sodelovanje za upravljanje tehnične pomoči državam AKP in ČDO;

ker bi prihodki iz obresti na položena sredstva iz člena 9(2) Notranjega sporazuma krili te stroške,

SKLENIL:

Člen 1

Znesek 5,5 milijonov ekujev se odšteje od prihodkov iz obresti na sredstva, položena pri plačilnem posredniku v Evropi iz člena 319(4) četrte Konvencije AKP, za financiranje fiksnih stroškov, ki izhajajo iz nadomestitve Evropske zveze za sodelovanje za upravljanje tehnične pomoči državam AKP in ČDO.

Člen 2

Ta sklep začne veljati z dnevom sprejetja.

V Bruslju, 13. julija 1998

Za Svet

Predsednik

W. Schüssel

[1] UL L 263, 19.9.1991, str. 1. Sklep, kakor je bil nazadnje spremenjen s Sklepom 97/803/ES (UL L 329, 29.11.1997, p. 50).

--------------------------------------------------
Odločba Komisije

z dne 7. aprila 1998

o preklicu registracij za fitofarmacevtska sredstva, ki vsebujejo dinoterb kot aktivno snov

(Besedilo velja za EGP)

(98/269/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (EGS) št. 3600/92 z dne 11. decembra 1992 o določitvi podrobnih pravil za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [1], kakor je bila nazadnje spremenjena z Uredbo (ES) št. 1199/97 [2], in zlasti člena 7(3a) Uredbe,

ker je Uredba Komisije (ES) št. 933/94 [3], kakor je bila nazadnje spremenjena z Uredbo (ES) št. 2230/95 [4], določila aktivne snovi fitofarmacevtskih sredstev in imenovala države članice poročevalke za izvajanje Uredbe (EGS) št. 3600/92;

ker je bil dinoterb ena izmed 90 aktivnih snovi, zajetih v prvi fazi delovnega programa, predvidenega v členu 8(2) Direktive Sveta 91/414/EGS [5];

ker je za to snov en sam prijavitelj imenovani državi članici poročevalki uradno predložil informacije, zahtevane v skladu s členom 6(1) Uredbe (EGS) št. 3600/92 za vključitev aktivne snovi v Prilogo I k Direktivi 91/414/EGS;

ker je v skladu s členom 7(1)(c) Uredbe (EGS) št. 3600/92 imenovana država članica poročevalka predložila Komisiji poročilo o svoji oceni predloženih informacij;

ker je edini prijavitelj obvestil Komisijo in državo članico poročevalko, da ne želi več sodelovati v delovnem programu za to aktivno snov; ker zato pomembni deli potrebnih informacij ne bodo predloženi;

ker se na podlagi informacij, ki so na voljo, že lahko sklepa, da za to aktivno snov zahteve Direktive 91/414/EGS zlasti glede varovanja zdravja ljudi ne morejo biti v celoti izpolnjene v predlaganih pogojih uporabe in zato ta snov ne more biti vključena v Prilogo I k Direktivi;

ker ta odločba ne vpliva na ukrepe držav članic za odobritev dodatnega roka za odstranjevanje, shranjevanje, dajanje v promet in uporabo obstoječih zalog v skladu z določbami člena 4(6) Direktive 91/414/EGS;

ker ta odločba ne vpliva na nobene ukrepe, ki bi jih Komisija lahko sprejela za to aktivno snov v okviru Direktive Sveta 79/117/EGS [6];

ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Države članice zagotovijo:

1. da se registracije za fitofarmacevtska sredstva, ki vsebujejo dinoterb, prekličejo v šestih mesecih od datuma te odločbe;

2. da se od datuma te odločbe nobena registracija za fitofarmacevtska sredstva, ki vsebujejo dinoterb, ne bo odobrila ali podaljšala na podlagi odstopanja, predvidenega v členu 8(2) Direktive 91/414/EGS.

Člen 2

Ta odločba je naslovljena na države članice.

V Bruslju, 7. aprila 1998

Za Komisijo

Franz Fischler

Član Komisije

[1] UL L 366, 15.12.1992, str. 10.

[2] UL L 170, 28.6.1997, str. 19.

[3] UL L 107, 28.4.1994, str. 8.

[4] UL L 225, 22.9.1995, str. 1.

[5] UL L 230, 19.8.1991, str. 1.

[6] UL L 33, 8.2.1979, str. 36.

--------------------------------------------------
Odločba Komisije

z dne 15. decembra 1997

o četrti spremembi Direktive Sveta 82/894/EGS o prijavljanju živalskih bolezni v Skupnosti in o začasni spremembi pogostnosti prijavljanja goveje spongiformne encefalopatije

(Besedilo velja za EGP)

(98/12/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1], kakor je bila nazadnje spremenjena z Odločbo Komisije 92/450/EGS [2], in zlasti člena 5(2) Direktive,

ker se izbruhi goveje spongiformne encefalopatije še naprej pojavljajo na ozemlju Skupnosti; ker mora zato navedena bolezen ostati na seznamu bolezni, ki jih je treba prijaviti, v skladu z Direktivo 82/894/EGS;

ker je ob upoštevanju pridobljenih izkušenj treba zahtevo za prijavljanje izbruhov navedene bolezni razširiti; ker se zato, z odstopanjem do 31. decembra 2002, tedensko poročanje o izbruhih s podatki, ki so običajno potrebni za sekundarne izbruhe, zdi zadostno;

ker je treba prej sprejete določbe o prijavljanju bolezni razveljaviti;

ker so ukrepi, predvideni s to odločbo v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

"Goveja spongiformna encefalopatija" se doda v Prilogo I k Direktivi 82/894/EGS.

Člen 2

Z odstopanjem od člena 3(1) Direktive 82/894/EGS se morajo vsi izbruhi goveje spongiformne encefalopatije prijaviti do 31. decembra 2002 v skladu s členom 4 navedene direktive.

Člen 3

Odločba 92/450/EGS se razveljavi.

Člen 4

Ta odločba je naslovljena na države članice.

V Bruslju, 15. decembra 1997

Za Komisijo

Franz Fischler

Član Komisije

[1] UL L 378, 31.12.1982, str. 58.

[2] UL L 248, 28.8.1992, str. 77.

--------------------------------------------------
Sklep Sveta

z dne 20. julija 1998

o sklenitvi Sporazuma med Evropsko skupnostjo in Rusko federacijo o trgovini s tekstilnimi izdelki, parafiranega 28. maja 1998

(98/491/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113 v zvezi s členom 228(2) prvi stavek Pogodbe,

ob upoštevanju predloga Komisije,

ker je Komisija v imenu Skupnosti s pogajanji dogovorila dvostranski sporazum z Rusko federacijo o trgovini s tekstilnimi izdelki, ki so zajeti v poglavjih 50 do 63 kombinirane nomenklature, parafiran v Bruslju 28. marca 1998;

ker je Sklep Sveta 98/379/ES [1] določil začasno uporabo parafiranega sporazuma pod pogojem vzajemne začasne uporabe s strani Ruske federacije;

ker Ruska federacija parafiranega sporazuma ni mogla začasno uporabljati;

ker je bilo z Rusko federacijo dogovorjeno, da se sporazum uporablja začasno od datuma podpisa;

ker je treba ta dvostranski sporazum odobriti in podpisati v imenu Evropske skupnosti,

SKLENIL:

Člen 1

Skupnost odobri Sporazum med Evropsko skupnostjo in Rusko federacijo o trgovini s tekstilnimi izdelki.

V skladu s členom 6(1) Sporazuma se ta začne začasno uporabljati od dne, ko ga podpišeta obe strani.

Besedilo tega sporazuma je priloženo k temu sklepu.

Člen 2

Predsednika Sveta se pooblasti, da imenuje osebo, pooblaščeno za podpis Sporazuma iz člena 1, ki zavezuje Skupnost.

Komisija v imenu Skupnosti da uradno obvestilo, predvideno v členu 6(1) Sporazuma.

V Bruslju, 20. julija 1998

Za Svet

Predsednik

W. Molterer

[1] UL L 169, 15.6.1998, str. 1.

--------------------------------------------------
SKLEP SVETA

z dne 29. junija 1998

o sklenitvi Začasnega trgovinskega sporazuma med Evropsko skupnostjo na eni strani in Združenimi mehiškimi državami na drugi strani

(98/504/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti zadnjega stavka člena 57(2), členov 66 in 113, v zvezi s prvim stavkom člena 228(2) in drugim pododstavkom člena 228(3),

ob upoštevanju predloga Komisije [1],

ob upoštevanju soglasja Evropskega parlamenta [2],

ker je do začetka veljavnosti Sporazuma o gospodarskem in političnem sodelovanju, podpisanega v Bruslju 8. decembra 1997, treba sprejeti Začasni sporazum o trgovini in trgovinskih zadevah med Evropsko skupnostjo na eni strani in Združenimi mehiškimi državami na drugi strani, podpisan 8. decembra 1997,

SKLENIL:

Člen 1

S tem sklepom se v imenu Skupnosti sprejme Začasni sporazum o trgovini in trgovinskih zadevah med Evropsko skupnostjo na eni strani in Združenimi mehiškimi državami na drugi strani, skupaj z izjavami, ki jih Skupnost poda enostransko ali skupaj z drugo pogodbenico.

Besedila aktov, navedenih v odstavku 1, so priloga temu sklepu.

Člen 2

Predsednik Sveta v imenu Evropske skupnosti opravi notifikacijo, predvideno v členu 19 Sporazuma.

Člen 3

1. Stališče, ki ga zavzame Skupnost v Skupnem svetu in Skupnem odboru, ki sta ustanovljena s Sporazumom, določi Svet na predlog Komisije v skladu z ustreznimi določbami Pogodbe o ustanovitvi Evropske skupnosti.

2. Predsednik Sveta v skladu s členom 8 Sporazuma predseduje skupnemu svetu in predstavi stališče Skupnosti. V skladu s členom 10 Sporazuma, predstavnik Komisije, ki mu pomagajo predstavniki držav članic, predseduje skupnemu odboru in predstavi stališče Skupnosti.

Člen 4

Ta sklep se objavi v Uradnem listu Evropskih skupnosti.

V Luxembourgu, 29. junija 1998

Za Svet

Predsednik

R. COOK

[1] UL C 356,22.11.1997, str. 28

[2] UL C 167,1.6.1998.
Sklep Sveta

z dne 11. maja 1998

o začasni uporabi Sporazuma med Evropsko skupnostjo in Rusko federacijo o trgovini s tekstilnimi izdelki

(98/379/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 228(2) Pogodbe,

ob upoštevanju predloga Komisije,

ker je Komisija v imenu Skupnosti s pogajanji uskladila Sporazum med Evropsko skupnostjo in Rusko federacijo o trgovini s tekstilnimi izdelki, ki je bil parafiran 28. marca 1998;

ker naj bi bil ta Sporazum začasno v uporabi od 1. maja 1998 do dokončanja postopkov, potrebnih za njegovo sklenitev, pod pogojem vzajemne začasne uporabe s strani Ruske federacije,

SKLENIL:

Člen 1

Sporazum med Evropsko skupnostjo in Rusko federacijo o trgovini s tekstilnimi izdelki se začasno uporablja od 1. maja 1998 do njegove formalne sklenitve pod pogojem, da ga vzajemno začasno uporablja Ruska federacija.

Besedilo Sporazuma je priloženo temu sklepu.

Člen 2

Ta sklep se objavi v Uradnem listu Evropskih skupnosti.

V Bruslju, dne 11. maja 1998

Za Svet

Predsednik

J. Battle

--------------------------------------------------
Sklep Komisije

z dne 30. aprila 1998

o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Uzbekistan na drugi strani sklenjenim v imenu Evropske skupnosti za premog in jeklo in Evropske skupnosti za atomsko energijo

(98/343/ESPJ, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za premog in jeklo, zlasti njenega odstavka 1 člena 95,

ob upoštevanju Pogodbe o ustanovitvi Evropske skupnosti za atomsko energijo, zlasti njenega odstavka 2 člena 101,

ker je, dokler ne začne veljati Sporazum o partnerstvu in sodelovanju, podpisan v Bruslju 21. junija 1996, treba sprejeti Začasni trgovinski sporazum, podpisan v Bruslju 14. novembra 1996 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani;

ker je sprejetje Začasnega trgovinskega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ueraj vseh primerov tega sklepa;

po posvetovanju s Posvetovalnim odborom in po odobritvi Sveta z dne 26. januarja 1998,

SKLENILA:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani, skupaj s Protokolom in izjavami se potrdi v imenu Evropske skupnosti za premog in jeklo in Evropske skupnosti za atomsko energijo.

Besedila so priloga temu sklepu [1].

Člen 2

Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, predvideno v členu 32 Začasnega trgovinskega sporazuma.

V Bruslju, 30. aprila 1998

Za Komisijo

Hans Van Den Broek

Član Komisije

[1] UL L 43, 14.2.1998, str. 2 in 12.

--------------------------------------------------
Odločba Komisije

z dne 21. aprila 1997

o usklajenih merilnih metodah za določanje masne koncentracije dioksinov in furanov v emisijah v zrak v skladu s členom 7(2) Direktive 94/67/ES o sežiganju nevarnih odpadkov

(97/283/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/67/ES z dne 31. decembra 1994 o sežiganju nevarnih odpadkov [1] in zlasti člena 7(2) Direktive,

ker je treba v skladu s členom 7(2) Direktive 94/67/ES na ravni Skupnosti zagotoviti usklajene merilne metode za določanje masne koncentracije dioksinov in furanov v emisijah v zrak po postopku iz člena 16;

ker pri tej nalogi Komisiji pomaga odbor, ustanovljen po členu 16 Direktive 94/67/ES;

ker so ukrepi, predvideni s to odločbo, v skladu z mnenjem tega odbora,

SPREJELA NASLEDNJO ODLOČBO:

Člen 1

Merilne metode pr EN 1948 (junij 1996) "Emisije iz nepremičnih virov: določanje masne koncentracije PCDD/PCDF, del 1 – vzorčenje, del 2 – ekstrakcija in čiščenje, del 3 – identifikacija in kvantifikacija", ki jih je Evropski odbor za standardizacijo (CEN) pripravil za določanje masne koncentracije dioksinov in furanov v emisijah v zrak, se določijo kot usklajene merilne metode iz člena 7(2) Direktive 94/67/ES. Zgoraj navedena številka pr EN 1948 (junij 1996) bo postala EN 1948, ko jo bo dokončno sprejel CEN.

Člen 2

Ta odločba je naslovljena na države članice.

V Bruslju, 21. aprila 1997

Za Komisijo

Ritt Bjerregaard

Članica Komisije

[1] UL L 365, 31.12.1994, str. 34.

--------------------------------------------------
Sklep Sveta

z dne 17. decembra 1996

o sklenitvi Sporazuma med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi

(97/132/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker Sporazum med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi, predvideva ustrezne mehanizme za uresničevanje določb Sporazuma Svetovne trgovinske organizacije o izvajanju sanitarnih in fitosanitarnih ukrepov v zvezi z ukrepi za zdravstveno varstvo živali;

ker bo Sporazum prispeval k olajšanju trgovine z živimi živali in živalskimi proizvodi med Evropsko skupnostjo in Novo Zelandijo prek postopnega priznavanja enakovrednosti sanitarnih ukrepov, sprejetja izvajanja regionalizacije ter izboljšanja komunikacije in sodelovanja;

ker naj bi bil Sporazum odobren v imenu Skupnosti,

SKLENIL:

Člen 1

Sporazum med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi, se odobri v imenu Skupnosti.

Besedilo Sporazuma in njegove priloge so priloženi temu sklepu.

Člen 2

Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.

Člen 3

Komisija, ki ji pomagajo predstavniki veterinarskih služb držav članic, zastopa Skupnost v Skupnem upravljalnem odboru iz člena 16(1) Sporazuma.

Stališče Komisije v zvezi z zadevami, ki naj bi jih obravnaval ta odbor, kot določa zadnji stavek člena 16(2) Sporazuma, določi Svet s kvalificirano večino na predlog Komisije.

Člen 4

V zvezi s svežim mesom in mesnimi izdelki se jamstva, enakovredna tistim iz Direktive 72/462/EGS [1], določijo skladno s postopkom iz člena 29 te direktive za namene izvajanja Sporazuma.

Člen 5

Ta sklep se objavi v Uradnem listu Evropskih skupnosti.

Ta sklep začne veljati na dan objave.

V Bruslju, 17. decembra 1996

Za Svet

Predsednik

I.Yates

[1] UL

L 302, 31.12.1972, str. 28. Direktiva, kakor je bila nazadnje spremenjena z Uredbo (EGS) št. 1601/92 (UL L 173, 27.6.1992. str. 13).